ועדת הכספים, כנסת 20, פרוטוקול מספר 1135, 2018-10-15 12:52

משה גפני: אני מחדש את ישיבת ועדת הכספים.

משה גפני: על סדר היום צו תעריף המכס והפטורים ומס קנייה על טובין (תיקון מס' 11), התשע"ח-2018 (מס על רכבי יוקרה ועל כלי רכב היברידיים וחשמליים).

נטליה מירנצו'ב: אנחנו הפעלנו לפני מספר שנים מס קנייה, תוספת למס קנייה שמוטלת על הרכב שמחירו מעל 300,000 שקלים.

נטליה מירנצו'ב: ביקשנו להחיל את זה כהוראת שעה כדי לבדוק.

נטליה מירנצו'ב: אנחנו מתמודדים עם זה, מה עושים עם רכב ביבוא אישי שאין לו מחירון.

נטליה מירנצו'ב: אנחנו גם ראינו איך המצב מתפתח וכל אותן טכנולוגיות כי אמרנו שזה לא רכב יוקרה אמיתי אלא זאת הטכנולוגיה שמייקרת את הרכב.

נטליה מירנצו'ב: ראינו שלאחרונה יש יבוא מאוד מסיבי של רכב היברידי שהוא רכב פאר אמיתי שמחירו מעל 300,000 שקלים.

נטליה מירנצו'ב: זאת לא הטכנולוגיה שמייקרת אותו אלא זה מרצדס או פורשה מפואר באמת ויש הצדקה מלאה להטיל גם על זה מס יוקרה.

נטליה מירנצו'ב: המס הזה הוא מתחיל ברכב שמחיר המחירון שלו הוא 300,000 שקלים.

נטליה מירנצו'ב: הוא עולה בהדרגה והוא יכול להתקרב ל-20 נקודות אחוז לפחות.

נטליה מירנצו'ב: כלומר, רכב שהמס הבסיסי עליו הוא 83 אחוזים יגיע ל-103 אחוזים.

נטליה מירנצו'ב: זה המקסימום שיכול להיות.

נטליה מירנצו'ב: אנחנו באים ואומרים שיש הצדקה להטיל את זה על רכב עם טכנולוגיות, היברידי וחשמלי.

נטליה מירנצו'ב: שיש הצדקה להפוך את זה לקבוע.

משה גפני: מה המצב היום?

שגית אפיק: הם הביאו צו לפני חצי שנה שבעצם פקע ביוני והם החליפו את הצו הזה בצו החדש.

משה גפני: כרגע הצו קיים.

שגית אפיק: כרגע הצו הזה בתוקף.

שגית אפיק: כן.

משה גפני: עד מתי?

שגית אפיק: עד שבוע הבא.

שגית אפיק: יש לו עוד שבוע.

שגית אפיק: אם אתה לא מאשר, הוא פוקע.

שגית אפיק: תסבירי את ההרחבה שעשיתם לעומת הצו הקודם.

משה גפני: אותי מעניין לדעת האם עדיין יש צו.

שגית אפיק: כן.

משה גפני: את אומרת שהוא כנראה פוקע בעוד שבוע.

שגית אפיק: כן.

שגית אפיק: בפעם הקודמת אתה לא אישרת להם את זה קבוע.

שגית אפיק: רצית שלושה חודשים ואישרת את זה לחצי שנה.

משה גפני: כן, אני מתכוון גם כאן לעשות את זה קבוע.

משה גפני: אנחנו בדיאלוג על רכבים.

שגית אפיק: אנחנו בחנו את הפן התפעולי.

משה גפני: לא אמרתי כלום.

משה גפני: בבקשה, תסבירי.

נטליה מירנצו'ב: במהות אנחנו מסכימים שזה מס שאולי בתחילה לא כל כך אהבנו אותו אבל כנראה שהוא עושה את העבודה.

נטליה מירנצו'ב: הוא באמת מטיל מס על העשירים ביותר.

משה גפני: אבל הוא פוגע גם בירוקים.

משה גפני: בהיברידים.

נטליה מירנצו'ב: לא.

נטליה מירנצו'ב: בירוקים יש המון דגמים, מבחר מאוד עשיר.

משה גפני: אני לא הולך לקנות רכב יוקרה.

משה גפני: גם בצו הזה אתם מטילים צו נוסף על רכב שהוא לא מזהם.

מירי סביון: אבל הביטוח של הרכב הלא מזהם, יש כאלה הקלות במס קנייה בסיסי, יש לו שיעורים מופחתים מאוד מאוד.

מירי סביון: הוא מקבל את ההקלה במסלול של מס הקנייה הרגיל ושם הוא נהנה מאוד.

מירי סביון: אנחנו אומרים שלא צריך לתת לו עוד הקלה בטיב רכבי היוקרה.

מירי סביון: בהתחלה, כאשר ביטלו אותו, היו בעיקר דגמים יקרים ומאוד רצינו להעביר רכבים ירוקים.

מירי סביון: היום יש מספיק רכבים ירוקים ואנחנו רואים גידול מאוד מרשים במגמות האלה.

מירי סביון: אנחנו עדיין נותנים להם עידוד מאוד משמעותי במס הקנייה הבסיסי שלהם אבל במס היוקרה, כשמישהו מביא רכבים כל כך יקרים.

שגית אפיק: כמה הכנסות יהיו מהצו הזה?

נטליה מירנצו'ב: בסביבות 150 מיליון שקלים ואפילו יותר.

שגית אפיק: כמה הכנסות היו מהצו הקודם?

שגית אפיק: הצו שפקע ביוני.

נטליה מירנצו'ב: קרוב ל-90-80 מיליון שקלים.

שגית אפיק: כשאישרנו את זה, אמרתם 60 מיליון.

נטליה מירנצו'ב: אנחנו רואים שמחצית מיבוא אישי הולך לשם.

נטליה מירנצו'ב: זה קיים גם ביבוא סדיר.

נטליה מירנצו'ב: מייבאים מרצדסים, BMW, לקסוסים, פורשה, יש קדילק פלגים.

נטליה מירנצו'ב: נכון שהוא מגיע למס בסיסי של 20 אחוזים ואין שם סיבה שאנחנו נוותר על התוספת הזאת ולא נטיל עליו מס יוקרה.

משה גפני: אני בעד.

משה גפני: אבל אני רוצה שבמה שאני בעד ואתם לא, שגם אתם תהיו בעד.

משה גפני: ננהל דיאלוג כמו שצריך.

משה גפני: אי אפשר שמה שאנחנו מסכימים נאשר וזהו.

נטליה מירנצו'ב: גם בתחום הזה של רכב יוקרה, חברי הכנסת השמיעו את העמדה הזאת שיש רכב היברידי-פלגים שבורח ממס יוקרה ויש הצדקה להטיל עליהם מס.

משה גפני: אני לא כל כך בטוח בעניי הזה שלא עושים הבחנה ברכב היברידי, אבל נניח רגע לעניין.

משה גפני: צריך לעשות הבחנה.

משה גפני: אנחנו רוצים לעודד, גם בדיון הקודם שקיימנו, רכבים שהם רכבים לא מזהמים, רכבים ירוקים.

נטליה מירנצו'ב: זה נשאר.

נטליה מירנצו'ב: בזה לא נוגעים.

משה גפני: אני יודע שלא נוגעים אבל כאן אתם משנים מהצו הקודם בזה שאתם מביאים שם רכב גם אם הוא רכב ירוק.

נטליה מירנצו'ב: רק אם הוא מעל 300,000 שקלים.

משה גפני: ברור, אבל אם אנשים קונים רכב שעולה מעל 300,000 שקלים, אנחנו מעדיפים שהם יקנו רכבים ירוקים.

נטליה מירנצו'ב: זה יימשך.

נטליה מירנצו'ב: אין ספק.

משה גפני: אני לא בעד רכבי יוקרה, אני לא בעד שאנשים יקנו רכבים מפוארים, אני בעד זה שברגע שבן אדם קונה רכב כזה, לעודד אותו לקנות רכב שהוא רכב לא מזהם.

משה גפני: רכב ירוק.

משה גפני: אתם לא עושים את זה כאן.

נטליה מירנצו'ב: ישלמו 83 אחוזים מס קנייה בסיסי.

מירי סביון: בדיוק.

מירי סביון: הקטע של מס הקנייה.

משה גפני: הצו הוא לא על מס קנייה.

משה גפני: כל הזמן אתם אומרים מס קנייה.

קובי בוזו: במס קנייה זה קיים כבר היום.

קובי בוזו: זה 63 אחוזים פער.

קובי בוזו: זה 83 אחוזים לעומת 20 אחוזים.

קובי בוזו: זה קיים.

קובי בוזו: 20 אחוזים לעומת 83 אחוזים.

משה גפני: במס קנייה.

קובי בוזו: במס קנייה.

קובי בוזו: לא נוגעים בזה.

קובי בוזו: זה ממשיך.

שגית אפיק: הוא אומר שאתם משנים.

מירי סביון: אנחנו משנים.

משה גפני: לא התווכחנו על העניין הזה.

משה גפני: אתה רוצה שגם במס קנייה לא יעשו את הפער הזה?

משה גפני: ודאי שצריך לעשות את הפער.

משה גפני: לא זה הדיון כאן בצו הזה.

משה גפני: הצו הוא לא על מס קנייה.

משה גפני: יש כאן צו אחר לגמרי.

מירי סביון: העלייה הזאת לא תגרום ברכבי יוקרה לשיתוק בביקוש.

משה גפני: לא רלוונטי.

משה גפני: נקריא את הצו.

משה גפני: אני מתכוון לאשר את זה לזמן מוגבל ובמשך הזמן הזה אני מבקש להמשיך את הדיאלוג לגבי הנושא של שווי שימוש ברכב והכול ייכנס לעסקת חבילה.

מירי סביון: אני חשבתי להציע לך לעשות הוראת קבע ואז ייחסך לך זן בדיונים של הארכה.

משה גפני: אני לא נוגע בזה יותר.

משה גפני: אני מוכן באותו זמן לעשות גם קבוע על שווי שימוש.

משה גפני: אלה דברים שאנחנו חושבים שצריך לעשות.

מירי סביון: אנחנו נבחן את שווי השימוש.

משה גפני: בסדר.

משה גפני: צריך להקריא את הצו?

שגית אפיק: לא חייבים.

שגית אפיק: זה צו שפורסם ברשומות.

משה גפני: אני מבקש לזמן מוגבל לאשר את הצו.

משה גפני: אני רוצה שבמשך הזמן הזה, כמו שדיברנו בפעם הקודמת, יהיה דיון לגבי שווי השימוש ואז אנחנו נאשר אותו.

שגית אפיק: עד מתי?

משה גפני: חצי שנה מהיום.

מירי סביון: אני חושבת שאנחנו לוקחים מאוד ברצינות את ההתייחסות.

משה גפני: בסדר.

משה גפני: אני רוצה פתרונות.

משה גפני: לא מספיקה התייחסות רצינית.

מירי סביון: נראה לי שעד ינואר, אני חושבת שזה לא נכון.

משה גפני: אמרתי חצי שנה.

מירי סביון: למה לא שנתיים?

משה גפני: אפשר 10 שנים.

משה גפני: אני מוכן שנתיים אם את מתחייבת שעד ינואר יש פתרון לשווי שימוש.

מירי סביון: פתרון לא.

משה גפני: חצי שנה.

שגית אפיק: אפריל?

משה גפני: כן.

משה גפני: אפריל.

משה גפני: סוף אפריל.

משה גפני: אני לוקח את הדברים ברצינות.

מירי סביון: גם אנחנו לוקחים את הדברים ברצינות.

משה גפני: אני מוצג גם לא יפה.

מירי סביון: אני חושבת שאנחנו לוקחים מאוד ברצינות את ההערה ואת הבקשה.

משה גפני: מה זה משנה?

משה גפני: אני לא הולך לשום מקום.

משה גפני: מה בדיוק הבעיה?

משה גפני: הרי הצו יהיה בתוקף והוא לא יפקע.

משה גפני: עד חצי שנה נגיע לפתרון.

משה גפני: או שהסתכסכנו או שפתרנו את הכול.

מירי סביון: אני מבינה את הרצון.

מירי סביון: הבקשה שלנו היא לקחת תקופה יותר ארוכה.

משה גפני: לא.

מירי סביון: אני אומרת שיש כאן צו שהוא כל כך נכון מכל זווית.

משה גפני: לא אמרתי שלא.

משה גפני: הרי זה לא מפסיק לרגע.

משה גפני: זה לא שעכשיו אין צו.

משה גפני: זה לא שקודם לא היה צו.

משה גפני: אני הרי יודע את העניין הזה.

משה גפני: אני יכול לבוא ולומר שאני לא מסכים עם זה ואני מצביע נגד.

משה גפני: דרך אגב, אני רוצה לומר לך שאם אני עכשיו מצביע נגד, זה נופל פה אחד.

שגית אפיק: יש לה הרגשה שלא תעשה את זה.

משה גפני: זה נכון.

משה גפני: את צודקת.

משה גפני: הצבעה

משה גפני: צו תעריף המכס והפטורים ומס קנייה על טובין (תיקון מס' 11), התשע"ח-2018 (מס על רכבי יוקרה ועל כלי רכב היברידיים וחשמליים) נתקבל

משה גפני: הצו אושר.

משה גפני: הצו יהיה בתוקף עד סוף חודש אפריל 2019.

משה גפני: את המגבלה הזאת אני אסכים להוריד הרבה קודם אם אכן נגיע לפתרון.

משה גפני: זה מכלול שלם.

משה גפני: אני לא אומר את זה כדיל אלא כאמת.

משה גפני: האמת היא שהדיון על רכבי יוקרה הוא דיון נכון.

משה גפני: הצו הוא צו אמיתי.

משה גפני: לגבי הנושא של הרכבים הירוקים, אני לא בטוח שלא היה צריך לעשות כאן איזה שינוי אבל אני מקבל את עמדתכם.

משה גפני: לגבי שווי השימוש, אנחנו לא יכולים להמשיך עם הדבר הזה וצריכים לקבל החלטה וההחלטה כמובן משליכה גם על העניין הזה של רכבי יוקרה.

משה גפני: תודה רבה.

משה גפני: אני מודה לכם.

משה גפני: הישיבה נעולה.